
PATVIRTINTA
Šiaulių miesto savivaldybės tarybos
2024 m. lapkričio 7 d. sprendimu Nr. T-427





 SKYRIUS


.	Vietinės rinkliavos už leidimo prekiauti ar teikti paslaugas Šiaulių miesto savivaldybės viešosiose vietose išdavimo nuostatai (toliau – Nuostatai) nustato šios rinkliavos dydžius, taikomas lengvatas rinkliavos mokėtojams, vietinės rinkliavos apskaičiavimo, mokėjimo ir grąžinimo tvarką.
.	Nuostatuose vartojamos sąvokos atitinka Lietuvos Respublikos rinkliavų įstatyme ir kituose teisės aktuose apibrėžtas sąvokas.
.	Vietinė rinkliava už leidimo prekiauti ar teikti paslaugas Šiaulių miesto savivaldybės viešosiose vietose išdavimą (toliau – vietinė rinkliava) – tai Šiaulių miesto savivaldybės (toliau – Savivaldybė) tarybos sprendimu nustatyta privaloma įmoka vietinės rinkliavos mokėtojams, prekiaujantiems ar teikiantiems paslaugas savivaldybės teritorijos viešosiose vietose: aikštėse, skveruose, parkuose, ant pėsčiųjų takų, paplūdimiuose, automobilių stovėjimo vietose, poilsio aikštelėse, vandens telkiniuose ir prie jų bei kitose žmonių susibūrimo vietose, kuriose teikiamos paslaugos, taip pat vykdoma prekyba nuo (iš) laikinųjų prekybos įrenginių, kioskų, paviljonų, prekybai pritaikytų automobilių ar priekabų, lauko kavinių, taip pat mugių ir masinių renginių metu. Vietinė rinkliava įskaitoma į savivaldybės biudžetą ir sumokama prieš išduodant leidimą prekiauti ar teikti paslaugas Šiaulių miesto savivaldybės viešosiose vietose (toliau – Leidimas) prekiauti ar teikti paslaugas viešosiose vietose.
.	Vietinės rinkliavos mokėtojai yra fiziniai ar juridiniai asmenys (toliau – asmenys), sumokantys už Savivaldybės vykdomosios institucijos ar teisės aktuose nustatytais atvejais jos įgalioto asmens išduotą Leidimą.
.	Prekybos ar paslaugų teikimo viešosiose vietose tvarka reglamentuojama paskiru (-ais) Savivaldybės tarybos sprendimu (-ais). Leidimas išduodamas, sustabdomas ir panaikinamas vadovaujantis Leidimų prekiauti ar teikti paslaugas Šiaulių miesto savivaldybės viešosiose vietose išdavimo, sustabdymo ir panaikinimo tvarkos aprašu, tvirtinamu Savivaldybės vykdomosios institucijos.
.	Leidimai, organizuojant viešąjį konkursą (toliau – Konkursas), išduodami prekiauti ar teikti paslaugas savivaldybės viešųjų teritorijų vietose, kurios numatytos tvarkomų (ar sutvarkytų) miesto viešųjų erdvių projektų sprendiniuose arba schemose, ir esant poreikiui – kitose viešųjų teritorijų vietose, dėl kurių sprendimus priima Savivaldybės vykdomosios institucijos sudaryta darbo grupė. Konkurso objektų (dalykų) vietų sąrašą ir schemas tvirtina Savivaldybės vykdomoji institucija ar jos įgaliotas asmuo.
.	Konkursus dėl Leidimo išdavimo atitinkamo Konkurso objekto (dalyko) vietoje organizuoja Savivaldybės vykdomosios institucijos sudaryta darbo grupė, veikianti pagal patvirtintą darbo reglamentą. Savivaldybės vykdomoji institucija tvirtina Konkurso nuostatus ir Konkurso laimėtoją.

.	Vietinės rinkliavos dydžiai už Leidimo išdavimą:
.	Nuostatų 1 priede – prekiauti ar teikti paslaugas savivaldybės viešųjų teritorijų prekybos ir paslaugų teikimo (išskyrus masinių renginių teritorijų) vietose, kurių sąrašai ir schemos patvirtinti Savivaldybės vykdomosios institucijos ar jos įgalioto asmens. Kai Leidimas išduodamas organizuojant Konkursą, vietinės rinkliavos dydžiu laikomas didžiausias Konkurso dalyvio pasiūlytas mokėti vietinės rinkliavos dydis, kuris negali būti mažesnis nei Nuostatų 1 priede nurodytas dydis;
.	Nuostatų 2 priede – prekiauti ar teikti paslaugas savivaldybės viešosiose vietose vykstančių masinių renginių metu.
.	Jeigu metinis vartotojų vartojimo kainų indeksas yra didesnis kaip negu 110 1,1, vietinės rinkliavos dydžiai, nurodyti Nuostatų 1, 2 prieduose, ir Konkurso laimėtojo pasiūlyta mokėti mėnesio vietinė rinkliava pagal konkretų Konkurso objektą (dalyką) indeksuojami vieną kartą per metus atskiru Savivaldybės tarybos sprendimu. Tokiu atveju:
.	einamaisiais metais atliekant vietinės rinkliavos perskaičiavimą, atsižvelgiama į praėjusių metų gruodžio mėnesio, palyginti su ankstesnių metų gruodžio mėnesiu, vartotojų kainų pokytį, apskaičiuotą pagal vartotojų kainų indeksą, apskaičiuojamą pagal Vartotojų kainų indekso sudarymo metodiką (skelbiama kurį apskaičiuoja ir skelbia Valstybės duomenų agentūrosa (toliau – VDA) savo oficialiosios statistikos portale https://osp.stat.gov.lt/ );
.	vietinė rinkliava, įskaitant ir Konkurso laimėtojo pasiūlytą mokėti mėnesio vietinę rinkliavą pagal konkretų Konkurso objektą (dalyką), indeksuojama taikant praėjusių metų gruodžio mėn. vartotojų kainų indeksą pokytį, nurodytą Nuostatų 9.1 papunktyje (toliau – MVKI), ir perskaičiuojama taip, kaip nustatyta Nuostatų 12 punkte.

.	Rinkliavos mokėtojai, kuriems teikiamos vietinės rinkliavos lengvatos:
.	nuo vietinės rinkliavos atleidžiami:
.	tautinio paveldo produktų kūrėjai, kurių gaminiai sertifikuoti ir pripažinti tautinio paveldo produktais pagal Tautinio paveldo produktų įstatymą, meno kūrėjo statusą turintys asmenys, meno kūrėjų statusą turinčių organizacijų nariai ir visų kitų kūrybinių sąjungų nariai, prekiaujantys tik savais produktais, gaminiais ir kūriniais viešosiose prekybos vietose, nustatytose ir patvirtintose Savivaldybės vykdomosios institucijos ar jos įgalioto asmens (tik pateikę atitinkamą sertifikatą ir (ar) pažymėjimą);
.	asmenys, deklaravusieji gyvenamąją vietą savivaldybėje ir prekiaujantys savo surinktomis gamtos gėrybėmis ir (arba) savo sklype užaugintomis daržovėmis, uogomis, vaisiais, gėlėmis nuo stalų, kurių vietos įtrauktos į Savivaldybės vykdomosios institucijos ar jos įgalioto asmens tvirtinamus sąrašus ir jų schemas;
.	asmenys, deklaravusieji gyvenamąją vietą savivaldybėje ir prekiaujantys sendaikčiais, rankdarbiais, dailiųjų amatų ir meno dirbiniais vieną kartą per savaitę viešosiose vietose, nustatytose ir patvirtintose Savivaldybės vykdomosios institucijos ar jos įgalioto asmens;
.	per masinius renginius ir tik masinio renginio organizatoriaus nustatytose vietose:
.	pensininkai ir asmenys, turintys negalią, deklaravusieji gyvenamąją vietą savivaldybėje ir prekiaujantys tik savo rankdarbiais;
.	pelno nesiekiančios organizacijos, atstovaujančios asmenims, turintiems negalią, dirbančios su socialinės rizikos žmonių grupėmis, prekiaujančios rankdarbiais;
.	asmenys, prekiaujantys arba teikiantys paslaugas kalėdiniu laikotarpiu, t. y. nuo lapkričio 15 d. iki sausio 15 d. (lengvata netaikoma prekiaujantiems alkoholiniais gėrimais);
. asmenys, teikiantys dviračių, paspirtukų ir kitų nemotorinių transporto priemonių nuomos (įskaitant ir per mobiliąsias valdymo (mainų / dalijimosi) sistemas) paslaugas;
.	vietinės rinkliavos 75 proc. lengvata taikoma asmenims per masinius renginius tik masinio renginio organizatorių nustatytose vietose (pateikus atitinkamą sertifikatą ir (ar) pažymėjimą):
.	tautinio paveldo produktų kūrėjams, kurių produktai ir gaminiai sertifikuoti ir pripažinti tautinio paveldo produktais pagal Tautinio paveldo produktų įstatymą, meno kūrėjo statusą turintiems asmenims, meno kūrėjų statusą turinčių organizacijų nariams ir visų kitų kūrybinių sąjungų nariams, prekiaujantiems tik savais produktais, gaminiais ir kūriniais.
Tautinio paveldo produktų kūrėjams, prekiaujantiems maisto produktais, ši lengvata taikoma tik tuo atveju, jeigu masinio renginio prekybos vietoje prekiaujama tik sertifikuotais paveldo produktais (tik pateikus atitinkamą sertifikatą ir (ar) pažymėjimą). Ši lengvata netaikoma prekiaujantiems alkoholiniais gėrimais;
.	studentams ir moksleiviams, prekiaujantiems tik savais gaminiais ir (ar) kūriniais.
.	vietinės rinkliavos 50 proc. lengvata taikoma šiems fiziniams asmenims, deklaravusiems gyvenamąją vietą savivaldybėje ir prekiaujantiems tik rankdarbiais, savais gaminiais ir (ar) kūriniais, jei jie pateikia neįgaliojo pažymėjimą ar kitą dokumentą (arba dokumento kopiją):
.	asmenims su negalia;
.	nepilnamečiams nuo 16 iki 18 metų amžiaus;
.	auginantiems ir (ar) globojantiems tris ir daugiau vaikų arba vieną vaiką su negalia.

.	Vietinė rinkliava apskaičiuojama taip:
.	kai Nuostatų 1 priede nurodyti ir vienos dienos, ir mėnesio dydžiai:
.	pagal nustatytą vienos dienos vietinę rinkliavą (taikoma, kai Leidimo prašoma trumpesniam nei 30 dienų laikotarpiui):
R  D1 x L, kur:
R – apskaičiuota vietinė rinkliava (eurais);
D1 – nustatyta vietinė rinkliava už dieną (eurais);
L – laikotarpis (dienų skaičius), kuriam išduodamas Leidimas;
.	pagal nustatytą mėnesio vietinę rinkliavą (taikoma, kai Leidimo prašoma ilgesniam kaip 30 dienų laikotarpiui):
R = (D2 : 30) x L, kur:
R – apskaičiuota vietinė rinkliava (eurais);
D2 – nustatyta vietinė rinkliava už mėnesį (eurais);
30 – mėnesio dienų skaičius;
L – laikotarpis (terminas), kuriam išduodamas Leidimas (dienų skaičius);
.	pagal Nuostatų 1 priede nurodytą tik mėnesio vietinę rinkliavą (taikomą prekiaujant iš kiosko, paviljono, lauko kavinėje, naudojant nesudėtingus atrakcionų ar laisvalaikio bei pramogų įrenginius (už 1 kv. m užimamo (užstatymo) ploto arba už paslaugų teikimo vietą):
R = (D3 : 30) x P x L, kur:
R – apskaičiuota vietinė rinkliava (eurais);
D3 – nustatyta vietinė rinkliava už mėnesį (eurais);
30 – mėnesio dienų skaičius;
P – kiosko, paviljono, lauko kavinės ar nesudėtingo atrakciono užimamas plotas (kv. m) arba 1 (vieta);
L – laikotarpis (terminas), kuriam išduodamas Leidimas (dienų skaičius).
.	Kai praėjusių metų gruodžio mėn. VKI vartotojų kainų pokytis yra didesnis negu 1101,1, vietinė rinkliava perskaičiuojama (indeksuojama) taip:
R1 = Dn/k + (Dn/k x MVKI : 100), kur:
R1 – perskaičiuota (indeksuota) vietinė rinkliava (eurais);
Dn/k – Nuostatų 1, 2 prieduose nustatytas kiekvieno vietinės rinkliavos objekto dydis arba Konkurso laimėtojo (pagal konkretų Konkurso objektą) pasiūlytos mokėti vietinės rinkliavos dydis, arba, pakartotinio indeksavimo atveju – paskutinio (ankstesnio) peržiūros laikotarpio indeksuotos vietinės rinkliavos dydis;
MVKI – praėjusių metų gruodžio mėn. vartotojų kainų indeksas pokytis (skelbiamas VDA oficialiosios statistikos portale).
.	Kiekvienos kitos peržiūros laikotarpio pradžios indeksuojamos vietinės rinkliavos reikšmė yra paskutinės (ankstesnės) peržiūros laikotarpio indeksuotos vietinės rinkliavos reikšmė. Perskaičiavimas (indeksavimas) netaikomas Konkurso laimėtojo pasiūlytai mokėti vietinei rinkliavai už pirmojo Leidimo išdavimą.
.	Apskaičiuota vietinė rinkliava yra apvalinama ir mokama:
.	eurais be centų, kai apskaičiuotas vietinės rinkliavos dydis yra lygus 10 eurų arba didesnis;
.	eurais su centais vieno skaitmens po kablelio tikslumu, kai apskaičiuotas vietinės rinkliavos dydis yra ne didesnis kaip 10 eurų.
.	Vietinės rinkliavos įmoka sumokama iki paslaugos suteikimo (Leidimo išdavimo) momento. Vietinė rinkliava mokama pervedant pinigus į Savivaldybės administracijos nurodytą sąskaitą.
.	Jeigu vietinės rinkliavos mokėtojas nesumoka vietinės rinkliavos iki 15 punkte nustatyto Leidimo išdavimo momento, Savivaldybės administracija atsisako suteikti paslaugą. Delspinigiai už Leidimo išdavimą nenustatomi.

.	Sumokėta vietinė rinkliava arba jos dalis grąžinama Lietuvos Respublikos rinkliavų įstatyme nustatytais vietinės rinkliavos grąžinimo atvejais.
.	Vietinė rinkliava ar jos dalis grąžinama ne vėliau kaip per 30 kalendorinių dienų po vietinės rinkliavos mokėtojo Savivaldybės administracijai pateikto rašytinio prašymo, jame nurodžius grąžinimo priežastį, gavimo dienos. Vietinė rinkliava Nuostatų 17 punkte nurodytais atvejais gali būti grąžinama grąžinta, jeigu ji susidarė ne anksčiau kaip per einamuosius ir praėjusius vienus kalendorinius metus.
.	Panaikinus Leidimą už prekybos ar paslaugų teikimo savivaldybės viešosiose vietose tvarkos pažeidimus arba kontroliuojančių institucijų raštiškus pranešimus, sumokėta vietinė rinkliava negrąžinama.

.	Nuostatai pildomi ir keičiami, stabdomas jų galiojimas Savivaldybės tarybos sprendimu.
.	Vietinės rinkliavos rinkimą kontroliuoja Savivaldybės kontrolės ir audito tarnyba.
.	Už Nuostatų nesilaikymą atsakoma Lietuvos Respublikos teisės aktų nustatyta tvarka. 
.	Valstybės tarnautojų ir darbuotojų veiksmai, įgyvendinant Nuostatus, gali būti skundžiami.
.	Tai, kas nereglamentuota Nuostatuose, sprendžiama taip, kaip numatyta Lietuvos Respublikos teisės aktuose ar Savivaldybės institucijų priimtuose sprendimuose.
.	Nuostatų nustatyta tvarka gauti asmens duomenys Leidimo išdavimo, sustabdymo ar panaikinimo ir vidaus administravimo tikslais tvarkomi laikantis 2016 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) ir Lietuvos Respublikos asmens duomenų teisinės apsaugos įstatymo nustatytų reikalavimų.






